Kamu bisa jelasin ke aku soal Pembawa Gentala (buruj) dalam bahasa melayu?

Pembawa Gentala, Penunggang Rata, Pemandu Kereta Kuda, Pengendara Kereta Kuda, atau Auriga (Aur) ialah salah sebuah daripada 48 buah buruj yang disenaraikan oleh ahli astronomi abad ke-2, Ptolemy, dan kekal sebagai salah sebuah daripada 88 buah buruj moden. Terletak ke utara khatulistiwa samawi, namanya dalam bahasa Latin bermaksud "pembawa gentala" atau "penunggang rata", mengaitkannya dengan beberapa orang penunggang rata dalam mitos, termasuklah  Erikhthonios dan Myrtilos. Auriga adalah paling prominen semasa malam musim sejuk di Hemisfera Utara, bersama dengan lima buah buruj lain yang mempunyai bintang dalam asterisme Segi Enam Musim Sejuk. Oleh sebab sudut serong utaranya, Auriga hanya boleh dilihat secara keseluruhan sejauh 34° ke selatan; untuk pemerhati yang lebih jauh ke selatan, buruj ini terletak secara separa atau penuh di bawah ufuk. Sebagai buruj besar, dengan keluasan 657 darjah persegi, buruj ini adalah separuh daripada saiz buruj terbesar, Hydra (Ular Air).

Bintang tercerahnya, Kapela, merupakan sistem berbilang bintang luar biasa antara bintang tercerah di langit malam. Beta Aurigae merupakan bintang berubah yang menarik dalam buruj ini; Epsilon Aurigae, bintang dedua gerhana dekat dengan tempoh yang sangat panjang, telah dikaji secara mendalam. Oleh sebab kedudukannya hampir dengan Bimasakti musim sejuk, Auriga mempunyai banyak gugusan terbuka cerah di dalam sempadannya, termasuk M36, M37, dan M38, sasaran-sasaran popular untuk ahli astronomi amatur. Sebagai tambahan, buruj ini mempunyai sebuah nebula prominen, Nebula Bintang Menyala, berkaitan dengan bintang berubah, AE Aurigae.

Dalam mitologi Cina, bintang-bintang Auriga disertakan dalam beberapa buah buruj, termasuk rata maharaja langit, dibentuk daripada bintang-bintang tercerah buruj moden ini. Auriga merumahkan sinaran untuk Pancuran Pembawa Gentala, Pancuran Pembawa Gentala Zeta, Pancuran Pembawa Gentala Delta, dan Pancuran Pembawa Gentala Iota yang dihipotesiskan.